ananddey/assamese-wiki-corpus huggingface dataset:
বামুণী সাপ

বামুণী সাপ (, বৈজ্ঞানিক নাম- Amphiesma stolatum) এছিয়া মহাদেশত দেখা পোৱা এবিধ বিষ নথকা (nonvenomous) সাপৰ প্ৰজাতি। এই সাপবিধে ভেকুলীজাতীয় প্ৰাণী খাই জীয়াই থাকে।

বিৱৰণ

]]
বামুণী সাপ সাধাৰণতে ৪০-৫০ ছে:মি: দীঘল হয়। এইবিধৰ সাপৰ মাইকীজনী মতা সাপটোতকৈ বেছি দীঘল হয়। ইয়াৰ দেহৰ বৰণ সাধাৰণতে সেউজীয়া-মটীয়া বা মুগা হয়। বামুণী সাপৰ মূৰ আৰু দেহৰ বৰণ প্ৰায় একে।

ইয়াৰ দেহত দীঘলে দীঘলে এডাল হালধীয়া আঁচ থাকে। মূৰৰ কাষত এই আঁচডাল কিছূ অস্পষ্ট হৈ পৰে। ইয়াৰ জীভা খাঁজকটা আৰু ক'লা হয়। এই সাপবিধৰ দেহত পথালিকৈও কিছুমান ক'লাবৰণীয়া আঁচ থকা দেখা যায়। ইয়াৰ দেহৰ তলৰ অংশ পাতল ক্ৰীমবৰণীয়া আৰু দুয়োকাষে কিছুমান সৰু ক'লা ফোঁট থাকে।

বিতৰণ

এই সাপবিধ দক্ষিণ, দক্ষিণ-পূব এছিয়াত বিস্তৃত হৈ আছে। ইয়াক প্ৰধানকৈ পাকিস্তান, স্ৰীলংকা, ফিলিপাইনছ, ভাৰত, নেপাল, ম্যানমাৰ, থাইলেণ্ড, লাওছ, কম্বোডিয়া, ভিয়েটনাম, ইণ্ডোনেছিয়া আদি দেশত দেখা পোৱা যায়। ভাৰতত এই সাপবিধ সাগৰৰ পৰা ২০০০ ফুট উচ্চতালৈকে দেখিবলৈ পোৱা যায়।

বাসস্থান

বামুণী সাপে সাধাৰণতে নৈৰ পাৰ,জলাহ ভূমি, খেতি-পথাৰ, মুকলি ঘাঁহ অঞ্চল আদিত বাস কৰে। বিশেষকৈ বাৰিষা কালত ইয়াক সততে দেখা পোৱা যায়।

আচৰণ

এই সাপবিধ দিনৰ ভাগত আটাইতকৈ সক্ৰিয়।

খাদ্য

বামুণী সাপৰ প্ৰধান খাদ্য সৰু আকাৰৰ উভচৰ প্ৰাণী যেনে ভেকুলী আদি। অৱস্যে ইহঁতে মাছ, সৰু জেঠী আৰু নিগনি আদিও খোৱা দেখা যায়।

প্ৰজনন

বামুণী সাপে এপ্ৰিলৰ পৰা আগষ্ট পৰ্যন্ত কণী পাৰে। এবাৰত ই ৫-১০ টাকৈ বগা বৰণৰ কণী পাৰে।

আলোকচিত্ৰৰ ভঁৰাল

তথ্যসূত্ৰ

Boulenger, George A.1890. The Fauna of British India, Including Ceylon and Burma. Reptilia and Batrachia. Secretary of State for India in Council. (Taylor and Francis, Printers). London. xviii + 541 pp. (Tropidonotus stolatus, pp. 348-349.)
Boulenger, G.A.1893. Catalogue of the Snakes in the British Museum (Natural History). Volume I., Containing the Families...Colubridæ Aglyphæ, Part. Trustees of the British Museum (Natural History). (Taylor and Francis, Printers). London. xiii + 448 pp. + Plates I.-XXVIII. (Tropidonotus stolatus, pp. 253-254.)
Cox, Merel J.; Van Dijk, Peter Paul; Jarujin Nabhitabhata & Thirakhupt,Kumthorn. 1998. A Photographic Guide to Snakes and Other Reptiles of Peninsular Malaysia, Singapore and Thailand. Ralph Curtis Publishing. Sanibel Island, Florida. 144 pp.
Daniels, J.C. 2002. Book of Indian Reptiles and Amphibians. BNHS. Oxford University Press. Mumbai.
Das, I. 1999. Biogeography of the amphibians and reptiles of the Andaman and Nicobar Islands, India. In: Ota,H. (ed) Tropical Island herpetofauna. Elsevier, pp. 43-77.
Das, I. 2002. A Photographic Guide to Snakes and Other Reptiles of India. Ralph Curtis Books. Sanibel Island, Florida. 144 pp. ISBN 0-88359-056-5. (Amphiesma stolatum, p. 19.)
Linnaeus, C. 1758. Systema Naturae. 10th Edition: 204 pp.
Wall, Frank. 1921. Ophidia Taprobanica or the Snakes of Ceylon. Colombo Museum. (H.R. Cottle, government printer). Colombo. xxii + 581 pp.
Whitaker, Romulus. 2006. Common Indian Snakes - A Field Guide. Revised edition. MacMillan India Ltd. New Delhi.

বাহ্যিক সংযোগ

Museum Adolphi Friderici
Herpetofauna of Myanmar

শ্ৰেণী:সাপ
শ্ৰেণী:জীৱবিজ্ঞান
যোছেফ এডিছন

যোচেফ এডিছন (১ মে' ১৬৭২ – ১৭ জুন ১৭১৯) এগৰাকী ইংৰাজ ৰাজনীতিবিদ আৰু লেখক আছিল। তেওঁৰ নামটো দ্য স্পেক্টেটৰ নামৰ আলোচনী প্ৰতিষ্ঠা কৰা তেওঁৰ বন্ধু ৰিচাৰ্ড ষ্টিলৰ নামটোৰ সৈতে প্ৰায়ে একেলগে মনত ৰখা হয়।

উদ্ধৃতিসমূহ

শৰীৰৰ লগত ব্যায়ামৰ যি সম্পৰ্ক, ঠিক সেই সম্পৰ্ক মানুহৰ মনটোৰ লগত অধ্যয়নৰ।
ফৰাচীসকল নিশ্চয়কৈ ব্ৰিটিছ জাতিৰ সকলোতকৈ বেছি অদম্য, আৰু আটাইতকৈ বেছি বিপজ্জনক শত্ৰু। তেওঁলোকৰ চৰকাৰৰ ৰূপ, তেওঁলোকৰ ধৰ্ম, ব্ৰিটিছ শক্তিৰ প্ৰতি তেওঁলোকৰ ঈৰ্ষা, লগতে তেওঁলোকৰ বাণিজ্যৰ বিচাৰ, আৰু সাৰ্বজনীন ৰাজতন্ত্ৰৰ সাধনাই তেওঁলোকক আমাৰ প্ৰতি থকা শত্ৰুতা আৰু বিদ্বেষত চিৰদিনৰ বাবে স্থিৰ কৰি তুলিব, আৰু তেওঁলোকক আমাৰ সংবিধানক উফৰাই পেলোৱা, আমাৰ ধৰ্ম ধ্বংস কৰাৰ, আমাৰ বাণিজ্য ধ্বংস কৰাৰ, আৰু আমি ইউৰোপৰ জাতিসমূহৰ মাজত বনোৱা আকৃতিটোক ডুবাই পেলোৱাৰ সকলো সুযোগতে ধৰিব... যিহেতু আমি এইদৰে ফৰাচী জাতিৰ সৈতে যুদ্ধৰ স্বাভাৱিক অৱস্থাত আছো, যদি মই ইয়াক তেনেকৈ কওঁ; আমাৰ দুৰ্ভাগ্য, যে তেওঁলোক আমাৰ শত্ৰুসকলৰ ভিতৰত আটাইতকৈ পুৰণি নহয়, আটাইতকৈ ভয়ংকৰ; আৰু আমাক ধ্বংস কৰিবলৈ আটাইতকৈ ডাঙৰ শক্তি আছে, লগতে আটাইতকৈ শক্তিশালী প্ৰৱণতাও আছে।

উৎস

Category:যুক্তৰাজ্যৰ ব্যক্তি
Category:ইংৰাজী কবি
Category:মৃত ব্যক্তি
শ্ৰেণী:ৰাজনীতিবিদ
মিগিশ্বি ছেটছুকো

মিগিশ্বি ছেটছুকো (, ৩ জানুৱাৰী, ১৯০৫ – ১৮ এপ্ৰিল, ১৯৯৯ ) এগৰাকী বিশিষ্ট জাপানী যোগ চিত্ৰশিল্পী আছিল। মিগিশ্বিক জাপানী পশ্চিমীয়া তৈল চিত্ৰকলাৰ অগ্ৰগামী হিচাপে জনা যায়।

প্ৰাৰম্ভিক সময়

ওৱাৰীত এটা বস্ত্ৰ কাৰখানা নিৰ্মাণ কৰা নাকাচিমা-গানৰ (পিছলৈ ওনিছি, বৰ্তমান ইচিনোমিয়া) এটা ধনী পৰিয়ালত জন্মগ্ৰহণ কৰা ছেটছুকো য়োশিদা দহটা সন্তানৰ ভিতৰত ষষ্ঠ আছিল। তেওঁৰ পৰিয়াল উলৰ কাপোৰ নিৰ্মাণৰ ব্যৱসায় চলোৱা এক ধনী জমিদাৰৰ পৰিয়াল আছিল। কঁকালৰ গাঁঠিৰ জন্মগত বিভ্ৰান্তিৰ বাবে মিগিশ্বিয়ে নাগোয়াৰ এখন চিকিৎসালয়ত তেওঁৰ কেঁ‌চুৱা অৱস্থাতে এক ডাঙৰ অস্ত্ৰোপচাৰ কৰিছিল। এবছৰৰ পিছত, মিগিশ্বিয়ে দ্বিতীয় বৰ্ষৰ ছাত্ৰী হিচাপে জাপানৰ চুগিনামীৰ এখন ব্যক্তিগত মহিলা কলা বিদ্যালয় বা মহিলা আৰ্ট এণ্ড ডিজাইন বিশ্ববিদ্যালয়লৈ স্থানান্তৰিত হয় আৰু ১৯২৪ চনত শীৰ্ষ শ্ৰেণীত স্নাতক ডিগ্ৰী লাভ কৰে।

১৯২৫ চনৰ মাৰ্চ মাহত মিগিশ্বিৰ প্ৰথম সন্তান এজনী ছোৱালীৰ জন্ম হয়। একে সময়তে তেওঁৰ Jigazō (自画像, Self-Portrait), Fūkei (風景, Landscape), Sazanka (山茶花, Camellia), আৰু Kijō ni hate (机上二果, Two Fruits on a Table) তৃতীয় শূন্য-কায় প্ৰদৰ্শনীৰ বাবে নিৰ্বাচিত হয়। সেইবছৰেই এপ্ৰিলত মিগিশ্বিয়ে হিটয়' কায় আৰু ক'ক' ফুকাজায়াৰ সৈতে লগ হৈ মহিলা যোগ সংস্থা গঠন কৰে।

যুদ্ধোত্তৰ

সাহিত্য

মিগিশ্বি এগৰাকী লেখকো আছিল। ১৯৫০ চনত তেওঁ বিজিন ন' চুবাছা শীৰ্ষক এখন ৰচনা সংকলন প্ৰস্তুত কৰিছিল। তেখেতৰ অন্যান্য ৰচনাৰ ভিতৰত ১৯৭৭ চনত চানচাইচাৰ পৰা হানা টু ভেনিক আৰু ১৯৭৭ চনত কুৰুডৰ পৰা হানায়ৰি নাহাৰাচিকু প্ৰকাশ হয়।

উত্তৰাধিকাৰ

হৈছে জাপানৰ আইচি প্ৰিফেকচাৰৰ ইচিনোমিয়াত অৱস্থিত মিগিশ্বি ছেটছুকোৰ কাম আৰু জীৱনৰ বাবে সমৰ্পিত এক সংগ্ৰহালয় আৰু সাংস্কৃতিক কেন্দ্ৰ। এই কেন্দ্ৰ ১৯৯৮ চনত জাপানী Yōga চিত্ৰশিল্পীৰ জন্মস্থানত প্ৰতিষ্ঠা কৰা হৈছিল। সংগ্ৰহালয়টোৰ ছেটছুকোৰ কামৰ আটাইতকৈ বিস্তৃত সংগ্ৰহৰ এটা আছে, বেছিভাগ ছেটছুকো আৰু তেওঁৰ পৰিয়ালে নিজে দান কৰিছিল। ইয়াত অন্তৰ্ভুক্ত আছে কামৰ এক স্থায়ী সংগ্ৰহ, অস্থায়ী প্ৰদৰ্শনী আৰু কলা সম্পৰ্কীয় বক্তৃতা, লগতে বিভিন্ন কাৰ্যকলাপ আৰু ছেটছুকোৰ তথ্যচিত্ৰৰ প্ৰদৰ্শন। ইয়াত শিল্পীজনৰ বাবে উৎসৰ্গিত এক পুথিভঁৰাল আৰু উপহাৰৰ দোকানো আছে, লগতে জাপানী কলা আৰু সংস্কৃতিৰ বিষয়ে কিতাপ আৰু তালিকা আছে।

তথ্যউৎস

বাহ্যিক সংযোগ

Official Site
Migishi Setsuko - Artnet
Migishi Setsuko NHK Interview
Hiroshima Museum of Art - Works by Migishi Setsuko
Migishi Setsuko - Mutual Art
Migishi Setsuko Page at Takanawa Gallery (Article in Japanese)
Migishi Setsuko's Saginomiya Studio (Article in Japanese)

শ্ৰেণী:চিত্ৰশিল্পী
কিমিগায়'

কিমিগায়' (জাপানী ভাষাত: 君が代|君が代, , "তেওঁৰ ঔপনিৱেশিক মহিমাৰ ৰাজত্ব") জাপানৰ জাতীয় সংগীত। কিমিগায়'ৰ কথা সম্ভৱতঃ বিশ্বৰ ভিতৰতেই পুৰণি। ৩২টা আখৰ থকা এই জাতীয় সংগীত বিশ্বৰ ভিতৰতেই আতাইতকৈ চুটি জাতীয় সংগীতো হয়। এই গীতৰ কথা এটি ৱাকা কবিতা, যি কোনো অজ্ঞাত কবিয়ে জাপানৰ ইতিহাসৰ ৭৮৪ চনৰ পৰা ১১৮৫ চনলৈকে থকা হেইয়ান কালত ৰচনা কৰিছিল। বৰ্তমানে ব্যৱহৃত সুৰ ১৮৮০ চনত চয়ন কৰা হৈছিল। এই সুৰে, ১৬৬৯ চনত জন ৱিলিয়াম ফেণ্টনে দিয়া সুৰৰ স্থান গ্ৰহণ কৰিলে। ফেণ্টনে দিয়া এই পূৰ্বৰ সুৰ একেবাৰেই জনপ্ৰিয় নাছিল। এই গীতৰ ১১ মাত্ৰাৰ দৈৰ্ঘ্য বৰ্তমানে বিশ্বৰ সকলো জাতীয় সংগীততকৈ চুটি। যদিও কিমিগায়'ক অসমীয়া ভাষালৈ "তেওঁৰ ঔপনিৱেশিক মহিমাৰ ৰাজত্ব" হিচাপে অনুবাদ কৰিব পৰা যায়, আনুষ্ঠানিকভাৱে জাপানী ভাষাৰ বাহিৰে আন কোনো ভাষাৰ সংস্কৰণ আইন মতে উপলব্ধ নহয়।

১৮৮৮ চনৰ পৰা ১৯৪৫ চনলৈকে এই গীত আছিল জাপান সাম্ৰাজ্যৰ জাতীয় সংগীত। এই সাম্ৰাজ্যৰ অন্ত ঘটিছিল দ্বিতীয় বিশ্ব যুদ্ধত পৰাজয়ৰ পাছত। ১৯৪৫ চনত জাপান ৰাজ্যৰ গঠন হ'ল। জাপান ৰাজ্যত জাপানী সম্ৰাটৰ কোনো ৰাজনৈতিক শক্তি নাই। মেইজি কালৰ অৰ্ধ-সৰ্বগ্ৰাসী আৰু ৰাজ্যবাদী ব্যসস্থাৰ অৱসান ঘটাই নতুন সংবিধানে এক সাংবিধানিক-ৰাজতন্ত্ৰ আৰু সংসদীয় গণতন্ত্ৰ প্ৰৱৰ্তন কৰিলে। পিচে, সম্ৰাট হিৰ'হিট'ক তৎস্বত্বেও ঔপচাৰিকভাৱে জাপানৰ শাসক হৈ থকাৰ অনুমতি প্ৰদান কৰা হ'ল। এই জাপান ৰাজ্যত ১৯৯৯ চনলৈকে কিমিগায় অনানুষ্ঠানিকভাৱেহে জাতীয় সংগীত আছিল। কিন্তু ১৯৯৯ চনৰ জাতীয় পতকা আৰু সংগীত আইনে কিমিগায়'ক আনুষ্ঠানিকভাৱে জাতীয় আৰু ঔপনিৱেশিক সংগীতৰ দৰ্জা প্ৰদান কৰিলে।

জনমত

টিভি আচাহিয়ে আয়োজন কৰা এক সমীক্ষা অনুযায়ী, জাপানৰ প্ৰায়সংখ্যক লোকেই "কিমিগায়"ক এক গুৰুত্বপূৰ্ণ কিন্তু বিবাদাস্পদ গীত গণ্য কৰিছিল, ১৯৯৯ চনৰ জাতীয় পতকা আৰু সংগীত আইনৰ পূৰ্বেও। একে বছৰতে মাইনিচি শ্বিম্বুনে অনুষ্ঠিত কৰা সমীক্ষাত পোৱা গ'ল যে প্ৰায়সংখ্যক লোকে এই গীতক জাতীয় সংগীত ঘোষণা কৰা আইনৰ বিৰোধিতা কৰিছিল, বা বিচাৰিছিল যে সংসদে এই আইন অনাৰ পূৰ্বে আৰু কিছু সময় লোৱাৰ প্ৰয়োজন। জাপানী ছাত্ৰ-ছাত্ৰীয়ে এই সংগীত প্ৰৱেশ আৰু ডিগ্ৰী লাভৰ অনুষ্ঠানত পৰিৱেশন কৰা বাধ্যতামূলক। অনেক ছাত্ৰ-ছাত্ৰীৰ মতে, তেওঁলোকে এই গীতৰ অত্যন্ত পুৰণি কথা বুজাত কষ্ট অনুভৱ কৰে আৰু এই গীতৰ ঐতিহাসিক ব্যৱহাৰৰ বিষয়ে অজ্ঞাত। বিদ্যালয়সমূহত এই গীতৰ পৰিৱেশনক লৈ বিবাদ বৰ্তমানেও চলি আছে।

কথা

漢字
(কাঞ্জি) আনুষ্ঠানিক
仮名
(কানা) হিৰাগানা
ৰমাঞ্জি
ধ্বনিগত (IPA)
অসমীয়া অনুবাদ
বেছিল হল শ্বেম্বাৰ্লেইনৰ দ্বাৰা ইংৰাজী ভাষালৈ কাব্যিক অনুবাদ
君が代は
千代に八千代に

細石の

巌と為りて

苔の生すまで

তথ্য সংগ্ৰহ

শ্ৰেণী:জাতীয় সংগীত
আগ্ৰা প্ৰেচিডেঞ্চি

আগ্ৰা প্ৰেচিডেঞ্চি ব্ৰিটিছ ভাৰতত গঠন হোৱা চাৰিখন প্ৰেচিডেঞ্চিৰ ভিতৰত এখন আছিল আৰু ১৯ শতিকাৰ প্ৰথমাৰ্ধত ভাৰতক বিভক্ত কৰা আঠটা পৃথক পৃথক প্ৰশাসনীয় গোটৰ অন্যতম আছিল। অন্য তিনিখন প্ৰেচিডেঞ্চি আছিল- বেংগল, বম্বে, আৰু মাদ্ৰাচ প্ৰেচিডেঞ্চি। ইয়াৰ আয়তন আছিল ৯,৪৭৯ বৰ্গমাইল (২৪,৫৫০ বৰ্গকিলোমিটাৰ) আৰু জনসংখ্যা আছিল প্ৰায় ৪,৫০০,০০০।

১৮৩৪ চনৰ ১৪ নৱেম্বৰত ভাৰত চৰকাৰ আইন ১৮৩৩ৰ (3 & 4 Will. 4. c. 85) বিধান অনুসৰি [[সমৰ্পিত আৰু বিজিত প্ৰদেশবোৰৰ পুনৰ্গঠন]ৰ] মাধ্যমেদি আগ্ৰা প্ৰেচিডেঞ্চি স্থাপন কৰা হয়। ছাৰ চি টি মেটকাফক প্ৰেচিডেঞ্চিৰ নতুন গৱৰ্ণৰ হিচাপে নিযুক্তি দিয়া হয়। কিন্তু ১৮৩৫ চনত সংসদৰ আন এক আইন, ভাৰত (উত্তৰ-পশ্চিম প্ৰদেশ) আইন ১৮৩৫-ৰ (5 & 6 Will. 4. c. 52) দ্বাৰা অঞ্চলটোৰ নাম সলনি কৰি উত্তৰ-পশ্চিম প্ৰদেশ কৰা হয় আৰু এজন লেফটেনেণ্ট গৱৰ্ণৰৰ দ্বাৰা পৰিচালিত হয়। ১৮৩৬ চনৰ ১ জুনৰ পিছত আগ্ৰা প্ৰেচিডেঞ্চিৰ অস্তিত্ব নাইকীয়া হৈ যায়।

লগতে চাওক

আগ্ৰা প্ৰদেশ

তথ্যউৎস

বাহ্যিক সংযোগ

Provinces of British India

শ্ৰেণী:ব্ৰিটিছ ভাৰতৰ প্ৰেচিডেঞ্চি
শ্ৰেণী:ভাৰতৰ ইতিহাস
পথৰুঘাটৰ ৰণ

পথৰুঘাটৰ ৰণ বা পাথৌঘাটৰ ধেৱা ব্ৰিটিছ ইষ্ট ইণ্ডিয়া কোম্পানীৰ শাসনৰ বিৰুদ্ধে ভাৰতত ঘটা এক ঐতিহাসিক কৃষক বিদ্ৰোহ। ১৮৯৪ চনৰ ২৮ জানুৱাৰী তাৰিখে অসমৰ দৰং জিলাৰ মঙ্গলদৈ চহৰৰ পৰা প্ৰায় ১৬ কিলোমিটাৰ পশ্চিমত অৱস্থিত পথৰুঘাট নামে ঠাইত স্থানীয় খেতিয়ক সকলে মাটিৰ খাজনা বৃদ্ধিৰ প্ৰতিবাদ কৰোঁতে ব্ৰিটিছ পক্ষই প্ৰতিবাদকাৰী কৃষকসকলৰ ওপৰত গুলিচালনা কৰে। পথৰুঘাটত সংঘটিত হোৱা এই বিদ্ৰোহকে পথৰুঘাটৰ ৰণ বুলি কোৱা হয়।

পশ্চাদপট

১৮২৬ চনৰ ২৪ ফেব্ৰুৱাৰী তাৰিখে ব্ৰিটিছ আৰু মানৰজাৰ মাজত হোৱা ইয়াণ্ডাবু সন্ধিৰ চুক্তিমতে অসম, আৰাকাণ আৰু আভা ব্ৰিটিছ শাসনৰ অধীনলৈ যায়। ১৮৩৩ চনত মঙলদৈক সদৰ হিচাবে দৰং জিলা গঠন কৰা হয়। ডফলা আক্ৰমণ প্ৰতিহত কৰাৰ সুবিধাৰ্থে, বানপানী আদি কাৰনত ১৮৩৫ চনত দৰঙৰ সদৰ তেজপুৰলৈ স্থানান্তৰিত কৰা হয়।

ব্ৰিটিছ চৰকাৰে ১৮৩২-৩৩ চনত দৰঙত নাঙলে প্ৰতি ৩ টকাকৈ খাজনা ধৰি প্ৰজাৰপৰা মুঠ ৪১,৫০৬ টকা খাজনা উঠাইছিল। ১৮৪২-৪৩ চনত মাটি পিয়ল কৰি বস্তি (ঘৰ-বাৰী কৰাৰ উপযুক্ত), ৰুপিত (দ আৰু খেতিৰ উপযোগী) আৰু ফৰিঙতী (বাম খেতিৰ উপযুক্ত) - এই তিনি ভাগ কৰি খাজনা বঢ়ালে। এই হিচাপত ১৮৪২-৪৩ চনত ১,৩৫,৪৫৮, ১৮৫২-৫৩ চনত ১,৫৭,৭৫৯ আৰু ১৮৬২-৬৩ চনত ৭,৪৩,৪৮৯ টকা খাজনা উঠায়। ১৮৯২-৯৩ চনত পুনৰ মাটি পিয়ল কৰি ৫ টকাৰ হাৰত খাজনা বৃদ্ধি কৰা হয়।ইয়াক অসমৰ জালিৱনাৱা বাঘ বুলিও আখ্যা দিয়া হয়

এনে ধৰণৰ খাজনাৰ ফলত ৰাইজ জুৰুলা আৰু অতিষ্ঠ হৈ পৰি পথৰুঘাটত ৰাইজমেল পাতি ব্ৰিটিছৰ খাজনা নিদিবলৈ সিদ্ধান্ত লয়। লগতে ব্ৰিটিছকো সঁকিয়নি দিয়ে যে খাজনা কম নকৰিলে ৰাইজে বিদ্ৰোহৰ পথ ল'বলৈ বাধ্য হ'ব।

সমসাময়িক অন্যান্য কৃষক বিদ্ৰোহসমূহ

ব্ৰিটিছৰ বিৰুদ্ধে অসমৰ প্ৰথম কৃষক বিদ্ৰোহ সংঘটিত হৈছিল নগাওঁ জিলাৰ ফুলগুৰি নামে স্থানত, ১৮৬১ চনত। ফুলগুৰি ধেৱা নামে জনাজাত এই বিদ্ৰোহক কেৱল অসমৰে নহয়, ভাৰতৰে প্ৰথম আছিল।

পথৰুঘাটৰ স্মৃতি, প্ৰকাশন আদি

১৯৮৭ চনৰ ২৮ জানুৱাৰী তাৰিখটো সদৌ অসম ছাত্ৰ সন্থাই কৃষক ছহিদ দিৱস হিচাবে পালন কৰি আহিছে। ২০০০ চনৰপৰা ২৯ জানুৱাৰী তাৰিখটোত ভাৰতীয় সেনাই পথৰুঘাটৰ ৰণৰ ছহীদ সকললৈ সামৰিক সন্মান জনাই আহিছে। ভাৰতীয় সেনাই পথৰুঘাটৰ ছহীদৰ সন্মানাৰ্থে এটা 'ছহীদ স্তম্ভ'ও স্থাপন কৰিছে।

তথ্য উৎস

শ্ৰেণী:অসমৰ কৃষক বিদ্ৰোহ
কাঠৰ জোখ মাপ

কাঠৰ জোখ মাপৰ একক (ইউনিট) হ'ল কেবি (KB)। কাঠ এডাল ত্ৰিমাত্ৰিক (three dimension) । সেই তিনিটা অংশ হ'ল- কাঠডালৰ দৈৰ্ঘ্য (length), কাঠডালৰ প্ৰস্থ (breadth) আৰু কাঠডালৰ উচ্চতা (height) । প্ৰস্থ আৰু উচ্চতা বেছিভাগ ইঞ্চিত থাকে আৰু দৈৰ্ঘ্য সাধাৰণতে ফুটত ধৰা হয়। প্ৰস্থ আৰু উচ্চতাক ফুটত লিখিলে বহুত সৰু মান পোৱা যায় আৰু ই গণনাৰ বাবে সুবিধাজনক। ইয়াৰ পৰিৱৰ্তে দৈৰ্ঘ্যক ইঞ্চিত লিখিলে ডাঙৰ মান এটা পোৱা যায়।

কাঠৰ জোখ কেবি উলিওৱা পদ্ধতি

যদি কাঠডালৰ দৈৰ্ঘ্য, প্ৰস্থ আৰু উচ্চতা পূৰণ কৰিলে ১৪৪ পোৱা যায় তেতিয়া হ’লে কাঠডাল ১ কেবিৰ হ’ব। অৰ্থাৎ

১ কেবি = দৈৰ্ঘ্য (ফুট) × প্ৰস্থ(ইঞ্চি) × উচ্চতা (ইঞ্চি) = ১৪৪

১৪৪ তকৈ বেচি হোৱা মানে ১ কেবিতকৈ বেচি, কম মানে ১ কেবিতকৈ কম।

উদাহৰণস্বৰূপে: ২ ইঞ্চি প্ৰস্থ, ৩ ইঞ্চি উচ্চতা (2 by 3) আৰু ২৪ ফুট দৈৰ্ঘ্যৰ কাঠ এডাল 1 কেবিৰ হ'ব। (কাৰণ, ২×৩×২৪=১৪৪)। তেনেকুৱা ২০ ডাল কাঠৰ জোখ ২০ কেবি হ'ব।

তেনেকৈ ৪ ইঞ্চি প্ৰস্থ, ৪ ইঞ্চি উচ্চতা (4 by 4) আৰু ৯ ফুটৰ কাঠ এডালো ১ কেবিৰ হ'ব। ( কাৰণ, ৪×৪×৯=১৪৪)।

ঠিক একেদৰে আমি যদি তক্তা এখন লওঁ যিখনৰ  ১২ ইঞ্চি প্ৰস্থ, ২ ইঞ্চি উচ্চতা আৰু ৬ ফুট দৈৰ্ঘ্য (যি কাঠৰ প্ৰস্থ বেছি, উচ্চতা কম তাকেই আমি তক্তা বোলো)। তেতিয়া তক্তাখনও ১ কেবিৰ হ'ব। ( কাৰণ, ১২×২×৬=১৪৪)।

যিহেতু কাঠডালৰ দৈৰ্ঘ্য ফুটত থাকে। আমি ফুটক ইঞ্চিলৈ নিওঁ হিচাপটো কৰিব পাৰোঁ। আমি জানো যে-

১ ফুট = ১২ ইঞ্চি
১২ ফুট = ১৪৪ ইঞ্চি

গতিকে, ১ কেবি = ১২ × ১৪৪ = ১৭২৮ ইঞ্চি।

১ কেবি কাঠ হ'বলৈ ১৭২৮ (ইঞ্চি×ইঞ্চি×ইঞ্চি) হ’বই লাগিব। দৈৰ্ঘ্য, প্ৰস্থ আৰু উচ্চতা যিকোনো হ’ব পাৰে, কিন্তু তিনিওটা পূৰণ কৰিলে ১৭২৮ হ’বই লাগিব।

উদাহৰণস্বৰূপে: ২ ইঞ্চি প্ৰস্থ, ৩ ইঞ্চি উচ্চতা (2 by 3) আৰু ২৪ ফুট (বা ২৪×১২=২৮৮ ইঞ্চি) দৈৰ্ঘ্যৰ কাঠ এডাল ১ কেবিৰ হ'ব। (কাৰণ, ২×৩×২৮৮=১৭২৮ ইঞ্চি×ইঞ্চি×ইঞ্চি)।

এক কেবি শাল কাঠৰ দাম প্ৰায় ১৫০০ টকা। চেগুনৰ দাম প্ৰায় ১০০০ টকা। যদি আমাক ৫০ কেবি চেগুন কাঠ লাগে ৫০ ৰে ১০০০ ক পূৰণ কৰিব লাগিব।

তথ্য সংগ্ৰহ

শ্ৰেণী:জোখ-মাখ
সন্ধ্যা আগৰৱাল

সন্ধ্যা আগৰৱাল (; জন্ম: ৯ মে' ১৯৬৩) এগৰাকী ভাৰতীয় প্ৰাক্তন ক্ৰিকেটাৰ আৰু ভাৰতৰ মহিলা ক্ৰিকেট দলৰ প্ৰাক্তন অধিনায়ক। তেওঁৰ ঘৰ মধ্যপ্ৰদেশৰ ইন্দোৰত।

কৰ্মজীৱন

১৯৮৪ চনৰ পৰা ১৯৯৫ চনলৈকে ১৩খন টেষ্ট মেচত খেলি ৪ শতককে ধৰি ৫০.৪৫ বেটিং গড়ত ১১১০ ৰান সংগ্ৰহ কৰে। ১৯৮৬ চনত ইংলেণ্ডৰ বিৰুদ্ধে ১৯০ ৰান সংগ্ৰহ কৰি ১৯৩৫ চনৰ পৰা মহিলা টেষ্ট ক্ৰিকেটত এই অভিলেখ গঢ়ি থকা বেটী স্নোবলৰ ১৮৯ ৰান সংগ্ৰহ কৰি সৰ্বাধিক স্ক'ৰ কৰে। কিন্তু ১৯৮৭ চনত ১৯৩ ৰান সংগ্ৰহ কৰা ডেনিছ এনেটছে তেওঁৰ অভিলেখ অতিক্ৰম কৰে।

আন্তঃৰাষ্ট্ৰীয় শতক

+টেষ্টৰ শতক
নহয়।
দলায়
বিৰোধী
চহৰ/দেশ
নিৰ্দিষ্ট স্থান
বছৰ
১
১৩৪

বম্বে, ভাৰত
ৱানখেদে ষ্টেডিয়াম
১৯৮৪
২
১০৬

কাটক, ভাৰত
বৰাবাটি ষ্টেডিয়াম
১৯৮৫
৩
১৩২

ব্লেকপুল, ইংলেণ্ড
ষ্টেনলি পাৰ্ক
১৯৮৬
৪
১৯০

ৱৰ্চেষ্টাৰ, ইংলেণ্ড
নতুন পথ
১৯৮৬

অৱসৰৰ পিছত

অৱসৰৰ পিছত আগৰৱালাই নিৰ্বাচক আৰু প্ৰশিক্ষক হিচাপে ক্ৰিকেটত অৰিহণা যোগাই থাকিল। তেওঁ এমপিচিএৰ ১৯ বছৰ অনুৰ্ধৰ ছোৱালী আৰু জ্যেষ্ঠ মহিলা দলৰ অধ্যক্ষৰ লগতে বিচিচিআইৰ মহিলা সমিতিৰ সদস্য।

২০১৭ চনত আগৰৱালক ক্ৰিকেটৰ প্ৰতি থকা বিশিষ্ট সেৱাৰ স্বীকৃতি স্বৰূপে মেৰিলেবন ক্ৰিকেট ক্লাবে সন্মানীয় আজীৱন সদস্যপদৰ প্ৰস্তাৱ দিয়ে।

তথ্য সংগ্ৰহ

শ্ৰেণী:ভাৰতীয় মহিলা ক্ৰিকেটাৰ
শ্ৰেণী:ভাৰতীয় নাৰী
কে. বি. সুন্দৰাম্বল

কোডুমুদি বালাম্বল সুন্দৰাম্বল (; ১৯০৮–১৯৮০) তামিলনাডুৰ ইৰোড জিলাৰ এগৰাকী ভাৰতীয় অভিনেত্ৰী আৰু কণ্ঠশিল্পী। তামিল চলচ্চিত্ৰত অভিনয় কৰা সুন্দৰাম্বল ভাৰতীয় মঞ্চৰ ৰাণী অভিধাৰে অভিহিত কৰা হয়। তেওঁ ভাৰতীয় স্বাধীনতা আন্দোলনৰো এগৰাকী সক্ৰিয় ৰাজনৈতিক কৰ্মী আছিল। ভাৰতৰ ৰাজ্যিক বিধানসভাত প্ৰৱেশ কৰা তেওঁ প্ৰথমগৰাকী চলচ্চিত্ৰ ব্যক্তিত্ব।

প্ৰাৰম্ভিক জীৱন

১৯০৮ চনৰ ১০ অক্টোবৰত তামিলনাডুৰ ইৰোড জিলাৰ কাবেৰী নদীৰ পাৰৰ কোডুমুদি চহৰত সুন্দৰাম্বলৰ জন্ম হৈছিল। সৰুতে তেওঁ ৰেলত গান গাই টকা উপাৰ্জন কৰিছিল।

কৰ্মজীৱন

কিছুমান সূত্ৰৰ মতে, সুন্দৰাম্বলৰ চিনাকি কৃষ্ণস্বামী আয়াৰ নামৰ এজন আৰক্ষী বিষয়াই তেওঁৰ এই প্ৰতিভা আৱিষ্কাৰ কৰিছিল আৰু সেই যুগৰ এজন প্ৰভাৱশালী নাট্যকাৰ পি. এচ. ভেলুনায়াৰৰ সৈতে এই ১৯ বছৰীয়া ছোৱালীজনীক চিনাকী কৰাই দিয়ে।

সুন্দৰাম্বলে ১৯২৭ চনত ভ্ৰাম্যমান তামিল নাট্যদল এটাৰ সদস্য হিচাপে আত্মপ্ৰকাশ কৰা বুলি ধাৰণা কৰা হয়। মঞ্চত সৰু সৰু চৰিত্ৰত অভিনয় কৰি দৰ্শকক মনোৰঞ্জন দি থকাৰ সময়তে তেওঁ নিজৰ কণ্ঠক নিখুঁত কৰাৰ প্ৰচেষ্টাও চলাই গৈছিল। কম দিনৰ ভিতৰতে তেওঁ মঞ্চত মুখ্য চৰিত্ৰত অভিনয় কৰিবলৈ আৰম্ভ কৰে। তেওঁৰ প্ৰাৰম্ভিক পৰ্যায়ৰ নাটক বল্লী থিৰুমানম, পাৱলাকোড়ী আৰু হৰিশ্চন্দ্ৰৰ অতি জনপ্ৰিয় হৈছিল। বিশেষকৈ এছ জি কিট্টপ্পাৰ সৈতে অভিনয় কৰা "ভাল্লী থিৰুমানম" নাটকখনে অসাধাৰণ সফলতা লাভ কৰিছিল।

নাটকৰ উপৰিও সুন্দৰাম্বলে চলচ্চিত্ৰত অভিনয় কৰিছিল আৰু গীত গাইছিল। মণিমেখালাই, আউৱায়াৰ, থিৰুভিলায়াদল, কৰাইকাল আম্মাইয়াৰ আৰু কন্দন কৰুণাইত উল্লেখযোগ্য অভিনয় কৰে। থিৰুভিলায়াদল আৰু কন্দন কৰুণাইত তেওঁ তামিল কবি অভ্যয়াৰৰ চৰিত্ৰত অভিনয় কৰিছিল। তেওঁ উয়িৰ মেল আছাই, থুনাইভান, গায়িৰু' থিংগাল আদি সামাজিক ছবিতো অভিনয় কৰিছিল। গায়িৰু' থিংগাল ছবিখনে অৱশ্যে মুক্তি লাভ কৰা নাছিল।

সংগীত পৰিচালক মায়াবৰম ভেনু, এম ডি পাৰ্থসাৰথি, পাৰূৰ এছ অনন্তৰমণ, আৰ সুদৰ্শনম, কে ভি মহাদেৱন, এছ এম চুব্বাইয়া নাইডু, টি কে ৰামমূৰ্তি, এম এছ বিশ্বনাথন আৰু কুন্নাকুদি বৈদ্যনাথনৰ অধীনত তেওঁ ছবিত এগৰাকী কণ্ঠশিল্পী হিচাপে কাম কৰিছিল।

ৰাজনৈতিক জীৱন

সুন্দৰাম্বল আৰু তেওঁৰ স্বামী এছ জি কিট্টাপ্পা ভাৰতৰ স্বাধীনতা আন্দোলনৰ দ্বাৰা বহু পৰিমাণে প্ৰভাৱিত হৈছিল আৰু তেওঁলোক ভাৰতীয় জাতীয় কংগ্ৰেছৰ উগ্ৰ সমৰ্থক আছিল। আন্দোলনটোক আগুৱাই নিবলৈ তেওঁলোকে নিজৰ জনপ্ৰিয়তা আৰু প্ৰতিভাৰ ব্যৱহাৰ কৰে। আন্দোলনৰ লগত জড়িত সংগ্ৰাম আৰু ত্যাগৰ বিৱৰণেৰে তেওঁ কেইবাখনো গ্ৰামোফোন ডিস্ক বাণীবদ্ধ কৰে। তেওঁ সদায় খাদী পৰিধান কৰাৰ বিষয়েও প্ৰচাৰ কৰিছিল। [4] বিভিন্ন নিৰ্বাচনত কংগ্ৰেছ দলৰ প্ৰাৰ্থীৰ সমৰ্থনত তেওঁ প্ৰায়ে সক্ৰিয়ভাৱে প্ৰচাৰ চলাইছিল। ভাৰতে স্বাধীনতা লাভ কৰাৰ পিছত কে.বি. সুন্দৰাম্বলে ১৯৫১ চনত কংগ্ৰেছৰ মনোনীত সদস্য হিচাপে মাদ্ৰাছ প্ৰদেশৰ বিধান পৰিষদত প্ৰৱেশ কৰে। ভাৰতীয় বিধানসভাত প্ৰৱেশ কৰা তেৱেঁ আছিল প্ৰথমজন চলচ্চিত্ৰ শিল্পী।

১৯৪২ চনত ভাৰত ত্যাগ আন্দোলনত অংশগ্ৰহণ কৰাৰ বাবে তেওঁৰ গুৰু চি.সত্যমূৰ্তিক ব্ৰিটিছে কাৰাগাৰত ভৰাইছিল।

বঁটা আৰু সন্মান

১৯৬৯: শ্ৰেষ্ঠ মহিলা কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা; থুনাইভান (১৯৬৯) ছবিৰ বাবে।
১৯৬৯: শ্ৰেষ্ঠ মহিলা কণ্ঠশিল্পীৰ তামিলনাডু ৰাজ্যিক চলচ্চিত্ৰ বঁটা; থুনাইভান (১৯৬৯) ছবিৰ বাবে।
১৯৭০: পদ্মশ্ৰী

পাদটীকা আৰু প্ৰসংগ

বাহ্যিক সংযোগ

শ্ৰেণী:ভাৰতীয় ৰাজনীতিবিদ
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ নেপথ্য কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:পদ্মশ্ৰী বঁটা বিজয়ী
কাটালান ৱিকিপিডিয়া

কাটালান ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ কাটালান সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত কাটালান ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

কাটালান ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
আৰ্থী পাৰ্থসাৰথি

আৰ্থী পাৰ্থসাৰথি (ইংৰাজী: Aarthi Parthasarathy) এগৰাকী ভাৰতীয় চলচ্চিত্ৰ নিৰ্মাতা আৰু ৱেবকমিক স্ৰষ্টা। মুম্বাইত ডাঙৰ-দীঘল হোৱা আৰু বৰ্তমান বেংগালুৰুত বাস কৰা পাৰ্থসাৰথি তেওঁৰ ৱেবকমিক ধাৰাবাহিক ৰয়েল এগজিষ্টেনচিয়েলছ আৰু আৰ্বানলোৰৰ বাবে পৰিচিত। ২০১৬ চনৰ মাৰ্চ মাহত তেওঁ নাৰীবাদী কলা গোট 'কড়ক কালেক্টিভ'ৰ সদস্য হয়, য’ত তেওঁৰ সহযোগত পাৰ্চনেল (চাইবাৰ) স্পেচ আৰু এল’ভেৰা এণ্ড দ্য ভইড আদি সৃষ্টি কৰা হৈছে।

প্ৰাৰম্ভিক জীৱন

মুম্বাইত ডাঙৰ-দীঘল হোৱা আৰ্থী পাৰ্থসাৰথিয়ে বেংগালুৰুৰ 'সৃষ্টি স্কুল অৱ আৰ্ট, ডিজাইন এণ্ড টেকন’লজী'ৰ পৰা কমিউনিকেচন ডিজাইনত স্নাতক ডিগ্ৰী লাভ কৰে আৰু পৰৱৰ্তী সময়ত এগৰাকী লেখিকা তথা চলচ্চিত্ৰ নিৰ্মাতা হিচাপে আত্মপ্ৰকাশ কৰে। শৈশৱত পাৰ্থসাৰথিয়ে টিংকলে, অমৰ চিত্ৰ কথা, দ্য এডভেঞ্চাৰছ অৱ টিনটিন, এষ্টেৰিক্স আৰু কেলভিন এণ্ড হব্‌ছৰ দৰে কমিকছ পঢ়িছিল।

কেৰিয়াৰ

পাৰ্থসাৰথিয়ে ৱেবকমিক সৃষ্টি কৰাৰ লক্ষ্যৰ বিষয়ে কয় যে ইয়াৰ জৰিয়তে তেওঁ "পুৰণি কলাশৈলী ব্যৱহাৰ কৰি ঐতিহাসিক আৰু সমসাময়িক মানসিক যন্ত্ৰণাসমূহ ফুটাই তুলিব বিচাৰে।" তেওঁ ব্যৱহাৰ কৰা ঐতিহাসিক চিত্ৰসমূহৰ সৈতে সমসাময়িক বিষয়ৰ ওপৰত কৰা সামাজিক বা দাৰ্শনিক কথোপকথনৰ এক বৈপৰীত্য সৃষ্টি কৰে। পাৰ্থসাৰথিয়ে নিজৰ কৰ্মৰাজীক ব্যৱসায়িক সামগ্ৰী হিচাপে গঢ়ি তুলিব নিবিচাৰে, সেয়েহে তেওঁ নিজৰ ৱেবকমিকৰ কোনো প্ৰিণ্ট বিক্ৰী নকৰে।

কড়ক

অন্য আঠগৰাকী দক্ষিণ-এছীয় শিল্পীৰ সৈতে মিলি পাৰ্থসাৰথিয়ে ২০১৬ চনৰ মাৰ্চ মাহত 'কড়ক কালেক্টিভ' নামৰ এটা অনলাইন নাৰীবাদী কলা গোটৰ অংশ হয়। আৰ্চিৰ দৰে পুৰণি কমিকছত মহিলা চৰিত্ৰৰ চিত্ৰায়ণক "সমস্যাজনক" বুলি অভিহিত কৰি পাৰ্থসাৰথিয়ে উল্লেখ কৰে যে কমিকছত মহিলা চৰিত্ৰ উপস্থাপনৰ ক্ষেত্ৰত এক সাংস্কৃতিক পৰিৱৰ্তন ঘটিছে। এনিমেটৰ তথা সাংবাদিক ঐন্দৰী চক্ৰৱৰ্তীয়ে লক্ষ্য কৰিছিল যে কেৱল বৰ্ণীয় মহিলাৰ দ্বাৰা গঠিত এটা কলা গোটে 'কমিক কন' আৰু কলা মহোৎসৱসমূহত থকা বৈচিত্ৰ্যৰ অভাৱ দূৰ কৰিব পাৰে। 'কড়ক'-এ লিংগ সম্পৰ্কীয় বিভিন্ন সৃষ্টিৰাজি অনলাইন মাধ্যম (মিডিয়াম ৱেবছাইট) আৰু বাস্তৱ জগতত "ৰিডিং ৰুম" নামৰ এক ভ্ৰাম্যমাণ পুথিভঁৰালৰ জৰিয়তে উপস্থাপন কৰে।

'কড়ক'ৰ অংশ হিচাপে পাৰ্থসাৰথিয়ে আন কেইবাগৰাকীও কাৰ্টুনিষ্টৰ সৈতে মিলি চুটি ৱেবকমিক সৃষ্টি কৰিছে। ২০১৬ চনৰ আগষ্ট মাহত তেওঁ মীৰা মালহোত্ৰাৰ সৈতে মিলি পাৰ্চনেল (চাইবাৰ) স্পেচ লিখিছিল। এই চুটি ৱেবকমিকখনত এগৰাকী মহিলাই অনলাইন নিউজ ফীড স্ক্ৰল কৰি থাকোঁতে লিংগবৈষম্য, ধৰ্ষণৰ দৰে খবৰৰ লগতে এগৰাকী সম্ভাৱ্য মহিলা ৰাষ্ট্ৰপতি আৰু অলিম্পিকত মহিলাৰ সফলতাৰ কাহিনীৰ সন্মুখীন হোৱা দেখুওৱা হৈছে। এই ৱেবকমিকখনে এনে বাতৰিৰ দৈনন্দিন চক্ৰ আৰু জনমতক কেনেকৈ পৰিসংখ্যালৈ ৰূপান্তৰিত কৰা হৈছে সেই বিষয়েও মন্তব্য কৰে। সেই একে বছৰৰে ছেপ্টেম্বৰ মাহত পাৰ্থসাৰথিয়ে ৰেণুকা ৰাজীৱৰ সৈতে মিলি এল’ভেৰা এণ্ড দ্য ভইড লিখিছিল, যিটো বিশ্বাস, ঈশ্বৰ আৰু সামাজিক বৰ্জনৰ ওপৰত ভিত্তি কৰি কৰা ধাৰাবাহিক কথোপকথন হিচাপে উপস্থাপন কৰা হৈছে। এইখন লিখিবলৈ পাৰ্থসাৰথিয়ে ভাৰতীয় ট্ৰান্সজেণ্ডাৰ সম্প্ৰদায়ৰ কেইবাজনকো সাক্ষাৎ কৰিছিল আৰু সেই অভিজ্ঞতাসমূহ স্ক্ৰিপ্টত অন্তৰ্ভুক্ত কৰিছিল। এটা সাক্ষাৎকাৰত পাৰ্থসাৰথিয়ে কয় যে যেতিয়া এজন ব্যক্তিক বহুতো সামাজিক নীতি-নিয়ম আৰু ৰীতি-নীতিৰ পৰা বৰ্জন কৰা হয়, তেতিয়া তেওঁৰ বিশ্বাস পদ্ধতি কেনেকৈ প্ৰভাৱিত হয় সেই বিষয়ে জানিবলৈ তেওঁ উৎসুক আছিল।

তথ্যসূত্ৰ

শ্ৰেণী:চলচ্চিত্ৰৰ সৈতে জড়িত ব্যক্তি
শ্ৰেণী:ভাৰতীয় সাহিত্যিক
শ্ৰেণী:লেখিকা
নিকুম্ভ

নিকুম্ভ হিন্দু পৌৰাণিক কাহিনীত একাধিক সত্ত্বাৰ নাম, এজন ৰাক্ষস আৰু এজন দানৱ।

কিংবদন্তি

ৰাক্ষস নিকুম্ভ

নিকুম্ভ ৰাক্ষস কুম্ভকৰ্ণ আৰু বজ্ৰমলাৰ পুত্ৰ। কুবেৰে তেওঁক পিশাচ(এবিধ দুষ্ট আত্মা)বোৰৰ ওপৰত চকু ৰাখিবলৈ নিৰ্দেশ দিয়ে। নীলমাতা পুৰাণত তেওঁক "পিশাচসকলৰ সম্ভ্ৰান্ত আৰু শক্তিশালী প্ৰভু" বুলি উল্লেখ কৰা হৈছে।

দানৱ নিকুম্ভ

কৃষ্ণৰ কাহিনীত নিকুম্ভ দানৱৰ আবিৰ্ভাৱ হৈছে, যেতিয়া দেৱতা, কৃষ্ণৰ ভাতৃ বলোৰামে বাকী যাদৱ বংশৰ সৈতে কোনো উৎসৱত অংশগ্ৰহণ কৰিবলৈ তীৰ্থযাত্ৰা কৰে। যাদৱসকলে উল্লাসত লিপ্ত হোৱাৰ সময়ত নিকুম্ভই তেওঁলোকৰ মাজৰ ভানুমতী নামৰ এগৰাকী কুমাৰীক অপহৰণ কৰে। কৃষ্ণৰ পুত্ৰ প্ৰদ্যুম্নই ভানুমতী(যাদৱবংশী)ক উদ্ধাৰ কৰাৰ সময়ত ভগৱানে নিজেই দানৱক বধ কৰে।

তথ্যসূত্ৰ

শ্ৰেণী:কাল্পনিক চৰিত্ৰ
শ্ৰেণী:হিন্দু ধৰ্ম
৪ জুলাই

ঘটনাৱলী

১৭৭৬ - ব্ৰিটিছ যুক্তৰাষ্ট্ৰৰ পৰা আমেৰিকা যুক্তৰাষ্ট্ৰৰ স্বাধীনতা লাভ।
১৭৭৬ - জৰ্জ ৱাশ্বিংটনক আমেৰিকা যুক্তৰাষ্ট্ৰৰ জাতিৰ পিতা বুলি স্বীকৃতি।
১৮৮৬ - ফ্ৰান্সে আমেৰিকা যুক্তৰাষ্ট্ৰক ষ্টেচু অৱ লিবাৰ্টি উপহাৰ দিয়ে।
১৯০৪ - পানামা খালৰ খনন কাৰ্য আৰম্ভ হৈছিল।
১৯৪৪ - সুভাষচন্দ্ৰ বসুৱে ব্ৰক্ষ্মদেশত স্মৰণীয় আহ্বান জনাইছিল- 'আপোনালোকে মোক তেজ দিয়ক, মই আপোনালোকক স্বাধীনতা দিম।'

জন্ম

১৮০৭ - জুইসেপ্পে গাৰিবালদি, আধুনিক ইটালিৰ নিৰ্মাণ কৰোঁতা আৰু এজন মহান বিপ্লৱী। (মৃঃ ০২-০৬-১৮৮২)
১৮৭২ - কেলভিন কুলিজ্‌, আমেৰিকা যুক্তৰাষ্ট্ৰৰ ৩০তম ৰাষ্ট্ৰপতি।
১৯২৬ - আল্‌ফ্ৰেড' ডি ষ্টিফান', আৰ্জেণ্টিনীয় ফুটবলাৰ আৰু প্ৰশিক্ষক।

মৃত্যু

১৯০২ – বিবেকানন্দ, ৰামকৃষ্ণ মিশ্যনৰ প্ৰতিষ্ঠাপক।
১৯৩৪ - মেৰী কুৰী, নোবেল পুৰস্কাৰ বিজয়ী পদাৰ্থবিজ্ঞানী আৰু ৰসায়ন বিজ্ঞানী। (জঃ ০৭/১১/১৮৬৭)
১৯৬০ - ৰঞ্জিত বৰপূজাৰী, অসমীয়া ভাষা আন্দোলনৰ প্ৰথম শ্বহীদ।
১৯৬৩ – পিঙ্গলি ভেংকয়া, ভাৰতীয় স্বাধীনতা সংগ্ৰামী, এখেতে ভাৰতীয় জাতীয় পতাকাৰ আৰ্হি ৰচক। (জন্ম: ১৮৭৬)
২০১২ – হীৰেন ভট্টাচাৰ্য, ভাৰতীয় কবি। (জন্ম: ১৯৩২)
২০২১ - গল্পকাৰ বিপুল খাটনিয়াৰ ।

দিৱস

আমেৰিকা যুক্তৰাষ্ট্ৰৰ স্বাধীনতা দিৱস।
ফিলিপাইনছৰ গণতন্ত্ৰ দিৱস।

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা
হন্নেলে চিগুৰিদাগা

হন্নেলে চিগুৰিদাগা ( ; অনু. যেতিয়া পুৰণি পাত সজীৱ হৈ উঠে; ) ১৯৬৮ চনৰ কন্নড় ভাষাৰ এখন ছবি, যিখনৰ পৰিচালনা এম আক বিট্টলে কৰিছে। প্ৰযোজনা কৰিছে শ্ৰীকান্ত এণ্টাৰপ্ৰাইজেছে। ছবিখনত মুখ্য ভূমিকাত অভিনয় কৰিছে ৰাজকুমাৰ, আৰ নগেন্দ্ৰ ৰাও আৰু কল্পনাই। ত্ৰিবেনী ৰচিত একে নামৰ উপন্যাসখনৰ আধাৰত নিৰ্মিত এই ছবিখনত শিক্ষাৰ ক্ষেত্ৰত মহিলাসকলৰ সবলীকৰণ আৰু বিধৱা বিবাহৰ সৈতে জড়িত বিষয়ত চৰ্চা কৰা হৈছে।

আৱহ সংগীত আৰু গীতৰ সংগীত এম ৰংগৰাৱে ৰচনা কৰিছে। গীতৰ কথা লিখিছে আৰ এন জয়গোপাল। মুক্তিৰ পিছত ছবিখনে বহু কেইটা বঁটা পাবলৈ সক্ষম হয়, যাৰ ভিতৰত সৰ্বশ্ৰেষ্ঠ ছবিৰ বাবে কৰ্ণাটক ৰাজ্যিক চলচ্চিত্ৰ বঁটাও ছবিখনত মুঠ ছটা গীত আছে।

বঁটা

১৯৬৮-৬৯ কৰ্ণাটক ৰাজ্যিক চলচ্চিত্ৰ বঁটা
প্ৰথম শ্ৰেষ্ঠ ছবি
শ্ৰেষ্ঠ অভিনেতা- আৰ নাগেন্দ্ৰ ৰাও
শ্ৰেষ্ঠা অভিনেত্ৰী- কল্পনা
শ্ৰেষ্ঠ সংগীত পৰিচালক- এম ৰংগাৰাও
শ্ৰেষ্ঠ গল্প- ত্ৰিবেণী

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:কানাড়া চলচ্চিত্ৰ
শ্ৰেণী:১৯৬৮ বৰ্ষৰ চলচ্চিত্ৰ